### | | | | --- | --- | | | | | --- | | **Byråd** 30. oktober 2018 Sagsnr. 710-2018-2595 Dok.nr. 710-2018-395274 Eric Nissen | | 165.                Forslag til lokalplan nr. 383 Tilbygning til administrationsbygningen i Hadsten og tillæg nr. 4 til [adresse] - Åbent

###

|  |  |
| --- | --- |
| Tidl. politisk behandling | BY, 24.04.18, pkt. 70 |
| Forventet sagsgang | PU, ØK, BY høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til et revideret forslag
til ”Lokalplan nr. 383 - Tilbygning til administrationsbygningen i Hadsten og
Tillæg nr. 4 til Kommuneplan 2017-29” for udvidelse af administrationsbygningen
i Hadsten.

Byrådet har i april 2018 behandlet forslag til ”Lokalplan
nr. 383 - Tilbygning til administrationsbygningen i Hadsten og Tillæg nr. 4 til
Kommuneplan 2017-29”, som efterfølgende var fremlagt i offentlig høring i perioden
2. maj til 29. juni 2018.

I juni 2018 gav Byrådet projekteringsbevilling til
igangsætning af tilbygningen til administrationsbygningen, og der blev nedsat
et byggeprogramudvalg, som efterfølgende har revurderet de oprindelige
byggeplaner, der lå til grund for den igangsatte lokalplanlægning. Byggeprogramudvalget
har fundet, at der ville opnås en bedre sammenhæng i byggeriet ved at opføre
tilbygningen i det sydøstlige hjørne af grunden. Løsningen giver samtidigt
mulighed for, at parkeringspladserne kan samles i grundens vestlige ende,
hvilket giver en række funktionelle fordele for adgang til pladsen og rådhuset
samt for parkeringssøgningen på pladsen.

Den ønskede placering af tilbygningen til
administrationsbygningen kan opføres uden yderligere lokalplanlægning, idet
byggeriet muliggøres i den gældende Lokalplan nr. 137. Byparken er derimod
omfattet af lokalplan nr. 12 og udlagt til fælles opholdsareal for
offentligheden (byhave) uden tilstrækkelig mulighed for at etablere de ønskede
parkeringspladser på grunden. Der er derfor udarbejdet et revideret lokalplanforslag,
som muliggør at arealet vest for bebyggelsen kan disponeres til parkering og
bypark.

**VURDERING**

Formålet med den reviderede lokalplan er at give mulighed
for at opføre en permanent tilbygning til administrationsbygningen som
erstatning for pavillonen vest for administrationsbygningen. Samtidig skal
lokalplanen sikre mulighed for at anlægge flere parkeringspladser i tilknytning
til administrationsbygningen. En ny lokalplan vil dermed omfatte
administrationsbygningen og byparken, der i dag er omfattet af to forskellige
lokalplaner.

Den eksisterende pavillon bærer præg af at være en
midlertidig bygning, der ikke har den samme bygningsmæssige kvalitet som
administrationsbygningen. Desuden ligger pavillonen fysisk adskilt fra
administrationsbygningen, hvilket medfører en ringe funktionel forbindelse
mellem de to bygninger.

Det reviderede lokalplanforslag giver mulighed for at
opføre byggeri i op til tre etager og 11 meters højde og for anlæg af de
tilhørende parkeringspladser. Rådhushaven kan udnyttes til bypark og parkering.
Med ”Tillæg nr. 4 til Kommuneplan 2017-29” udvides rammeområde 1.OF.2, et areal
til offentlige formål, til at omfatte hele lokalplanområdet.

Opførelse af en tilbygning udløser
krav om, at der anlægges et antal nye parkeringspladser jf. kommunens
parkeringsnorm. Parkeringspladserne tænkes anlagt som en udvidelse af den
nuværende parkeringsplads syd for [adresse]. Der åbnes desuden mulighed for
etablering af yderligere parkeringspladser nord for [adresse].

Der er ved lokalplanens udarbejdelse aktuelt
ca. 85 parkeringspladser inden for lokalplanområdet, og udlægget til
parkeringspladser giver mulighed for at anlægge flere pladser end én plads pr.
50 m² kontorareal, som kommuneplanens parkeringsnorm kræver. Dette er relevant,
fordi der allerede i dag er mangel på parkeringspladser til
administrationsbygningen.

I lokalplanforslaget udlægges den del
af grunden, der ikke er udlagt til byggefelt til parkering og bypark. Der er
skitseret to forslag til indretning af bypark og parkeringsarealer. Det ene
forslag viser, hvordan 56 pladser kan fordeles på to parkeringspladser med hver
sin adgang fra hhv. [adresse] og [adresse]. I det andet forslag forbindes de
to pladser af en intern vej, der samtidigt giver mulighed for yderligere otte
ekstra parkeringspladser.

[adresse] har tidligere foretaget arkivalsk kontrol
af ovennævnte område. Der er ingen registreringer af fortidsminder i
lokalplanområdet, og da der er tale om arealer, hvorpå der i forvejen findes
bygninger mv., anser Moesgaard Museum det ikke for nødvendigt at foretage arkæologiske
undersøgelser forud for anlægsarbejdet.

Teknik og Kultur har foretaget en screening af
lokalplanforslaget efter ”Lov om miljøvurdering af planer og programmer”. Det
vurderes, at de miljømæssige konsekvenser som følge af lokalplanens
gennemførelse vil være af en sådan karakter, at udarbejdelse af en egentlig
miljøvurdering ikke er nødvendig.

**ØKONOMI**

Med den endelige vedtagelse af lokalplanen
åbnes mulighed for nybyggeri og anlæg af parkeringspladser. Udgifterne hertil
vil skulle afholdes af kommunen. Byrådet har således i Budget 2018-21
afsat i alt 20,55 mio. kr. til bygningsoptimerende tiltag på kommunens administrationsbygning
i Hadsten til udmøntning i perioden 2018-20. I projektet
indgår dels ombygning og renovering af den nuværende administrationsbygning og
dels en bygningsudvidelse, der bl.a. skal erstatte pavillonen vest for
bygningen. Efter planen skal det samlede projekt være færdigt inden udgangen af
2020.

Lokalplanen
giver mulighed for at anlægge flere parkeringspladser end de ca. 25 nye
pladser, der er afsat midler til i budgettet.

**INDDRAGELSE**

I høringsperioden for det tidligere fremlagte
lokalplanforslag indkom to høringssvar.

Afsenderne af de to høringssvar har fået besked om, at der
vil blive fremlagt et nyt lokalplanforslag, hvorfor de indkomne høringssvar
ikke behandles yderligere.

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Når Byrådet har godkendt lokalplanforslaget, skal det
offentliggøres ved annoncering på kommunens hjemmeside med en indsigelsesfrist.
Teknik og Kultur anbefaler, at planlovens muligheder for at fastsætte en
reduceret høringsperiode på fire uger anvendes, da det reviderede
lokalplanforslag i hovedtræk ikke adskiller sig væsentligt fra det tidligere
fremlagte lokalplanforslag.

**INDSTILLING**

Direktøren for Teknik og Kultur indstiller til Byrådet:

1.   At forslag til ”Lokalplan nr. 383 – Tilbygning til
administrationsbygningen i Hadsten og Tillæg nr. 4 til Kommuneplan 2017-29”
godkendes og fremlægges i offentlig høring i fire uger.

**BESLUTNING**

***Planudvalget, 2. oktober 2018:***

Fraværende:ingen

Indstilles godkendt.

***Økonomiudvalget, 23. oktober 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til lokalplan nr. 383 Tilbygning til administrationsbygningen i [adresse] 710-2018-237383 |